Diari Oficial de la Generalitat Valenciana


Sumari del DOGV 3001, del 28-05-1997 (1997/7837)

ORDRE de 9 de maig de 1997, de la Conselleria d'Agricultura, Pesca i Alimentació, per la qual es regula el reconeixement de les organitzacions de productors de fruites i hortalisses en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/05/09/(1)/dof/vci/html**

### Dades del document

Número de DOGV
:   3001

Data del DOGV
:   28-05-1997

Secció del DOGV
:   DISPOSICIONS GENERALS

Número del document
:   1997/7837


Data del document
:   09-05-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 9 de maig de 1997, de la Conselleria d'Agricultura, Pesca i Alimentació, per la qual es regula el reconeixement de les organitzacions de productors de fruites i hortalisses en l'àmbit de la Comunitat Valenciana.
  
El Reglament (CE) núm. 2.200/96, del Consell, de 28 d'octubre de 1996, pel qual s'estableix l'organització comuna de mercats en el sector de les fruites i hortalisses, fixa les condicions i requisits que han de reunir les organitzacions de productors per a ser reconegudes pels estats membres a l'efecte que s'hi preveu.
  
  
El Reglament (CE) núm. 412/97, de la Comissió, de 3 de març de 1997, que desplega l'anterior, estableix les modalitats de reconeixement de les organitzacions de productors i assigna competències als estats membres per a fixar condicions i requisits més estrictes que els que recull la disposició comunitària.
  
  
Per la seua banda, el Reglament núm. (CE) 478/97, de la Comissió, de 14 de març de 1997, recull una normativa específica per a aquelles entitats que, tot i no poder obtenir el reconeixement definitiu com a organitzacions de productors des del principi, necessiten un període d'adaptació durant el qual puguen obtenir, en canvi, el reconeixement previ.
  
El Ministeri d'Agricultura, Pesca i Alimentació, per a l'aplicació a Espanya de la referida reglamentació comunitària, ha adoptat l'Ordre de 30 d'abril de 1997, sobre reconeixement d'organitzacions de productors de fruites i hortalisses.
  
L'administració de la Generalitat Valenciana, a través de la Conselleria d'Agricultura, Pesca i Alimentació, és la competent, com reconeix l'ordre ministerial esmentada, per al reconeixement de les organitzacions de productors de fruites i hortalisses l'àmbit geogràfic de les quals no supere el de la Comunitat Valenciana, i amb aquesta finalitat és necessària l'adopció de les disposicions organitzatives internes corresponents i altres complementàries de la regulació estatal.
  
Per tot això, en l'exercici de les facultats que tinc atribuïdes,
  
  
  
ORDENE
  
  
Article primer
  
La Conselleria d'Agricultura, Pesca i Alimentació reconeixerà les organitzacions de productors de fruites i hortalisses l'àmbit geogràfic de les quals no supere el de la Comunitat Valenciana, de conformitat amb el Reglament (CE) núm. 2.200/96, del Consell, de 28 d'octubre de 1996; els reglaments (CE) núm. 412/97 i 478/97, de la Comissió, de 3 i 14 de març de 1997, respectivament; l'Ordre de 30 d'abril de 1997, del Ministeri d'Agricultura, Pesca i Alimentació; i aquesta disposició.
  
  
Article segon
  
1. Les sol·licituds de reconeixement, dirigides al director general de Desenvolupament Rural i Producció Agrària, de la Conselleria d'Agricultura, Pesca i Alimentació, aniran acompanyades de la documentació que es determina en l'Ordre de 30 d'abril de 1997 del Ministeri d'Agricultura, Pesca i Alimentació.
  
Les sol·licituds podran presentar-se en els registres de la seu de la Conselleria a València (carrer d'Amadeu de Savoia, núm. 2), dels serveis territorials d'aquesta en les capitals de les províncies d'Alacant, Castelló i València, i de les oficines comarcals, com també per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
Per a aquestes sol·licituds i els documents que hagen d'acompanyar-les s'utilitzaran els mateixos models establits en els annexos III a VII de l'Ordre del 30 d'abril de 1997, del Ministeri d'Agricultura, Pesca i Alimentació, sobre reconeixement d'organitzacions de productors de fruites i hortalisses. S'hi indicarà com a autoritat destinatària el director general de Desenvolupament Rural i Producció Agrària de la Conselleria d'Agricultura, Pesca i Alimentació.
  
  
  
Article tercer
  
El director general de Desenvolupament Rural i Producció Agrària serà l'autoritat competent per a resoldre sobre:
  
- el reconeixement definitiu de les organitzacions de productors que reunisquen les condicions i els requisits establits en l'article 11 del Reglament (CE) 2.200/96, del Consell;
  
- el reconeixement previ d'aquelles organitzacions de productors noves o reconegudes en el marc del Reglament (CEE) 1.035/72 després del 20 de novembre de 1996 i que es regulen en l'article 14 del Reglament (CE) 2.200/96, del Consell; i
  
- la concessió de les ajudes lligades, si s'escau, al Pla de Reconeixement de les Organitzacions de Productors mencionades en l'apartat anterior.
  
  
Article quart
  
L'organisme competent per a certificar els preus mitjans de produccions i els rendiments mitjans de parcel·les ubicades a la Comunitat Valenciana serà el secretari general de la Conselleria d'Agricultura, Pesca i Alimentació.
  
  
DISPOSICIÓ FINAL
  
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
  
València, 9 de maig de 1997
  
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ


Còpia Permalink ELI